Profilaktika harakatlari ushbu shakllarda amalga oshiriladi

|
Profilaktika harakatlari ushbu shakllarda amalga oshiriladi
|
bet | 50/74 | Sana | 29.01.2024 | Hajmi | 2,57 Mb. | | #148139 |
Bog'liq ------------ LOTIN Professional ta---limda Yoshlarni oilaviy hayotga tayyorlash (1)Profilaktika harakatlari ushbu shakllarda amalga oshiriladi: qonuniy savodxonlik va huquqiy ongni oshirish; profilaktik suhbatlar, profilaktik nazorat; oiladagi zoʻravonlikka duchor boʻlgan shaxslarning ijtimoiy moslashuviga yordam berish; oiladagi zoʻravonlikka uchragan shaxslarni ijtimoiy reabilitatsiya qilish; maxsus psixologik konsultatsiya berish; himoya orderini berish; profilaktik roʻyxatga olish (tegishli maʼlumotlarni toʻplash, roʻyxatga olish, qayta ishlash, saqlash va taqdim etish).
Diqqat qarating!
Tazyiq va zoʻravonlik jabrlanuvchilar, shuningdek, zoʻravonlik sodir etgan yoki zoʻravonlik sodir etishga moyil boʻlgan shaxslar hakidagi maʼlumotlar vakolatli organlar va tashkilotlar tomonidan Oʻzbekiston Respublikasi Davlat statistika qoʻmitasining yagona elektron maʼlumotlar bazasiga kiritiladi.
Xotin-qizlarga nisbatan zulm va zoʻravonlik holatlarining bunday hisobot va statistik hisobini yuritish hamda ularni Davlat statistika organiga taqdim etish, bir tomondan, respublikada oilaviy (maishiy) zoʻravonlikning kamayishi yoki koʻpayishi dinamikasini oʻrganish va tahlil qilish uchun zarurdir, roʻyxatga olingan oilalarni patronaj (xabar olish) qilish va oiladagi xolatlar yuzasidan xotin-qizlar axvolini monitoringini amalga oshirish uchun yordam beradi.
Profilaktik hisobotlar haqida gapirganda, Amerika Qoʻshma Shtatlarining ijobiy tajribasini taʼkidlash kerak, bu yerda oiladagi zoʻravonlik koʻrinishlariga zudlik bilan javob berish tizimi – Domestic Violence Emergency Response System (DVERS) mavjud. Tizim “vahima tugmasi” tamoyili asosida ishlaydi, yaʼni “xavf guruhi”dagi oilaga maxsus tugma bepul taqdim etiladi va bosilganda politsiya qoʻngʻiroqqa darhol javob beradi. Biroq, oila roʻyxatga olinishi kerak, bu esa ushbu xolatdan anonimlikni istisno qiladi32.
Bundan tashqari, oilada va maishiy sohada inson huquqlarini himoya qilishga, oiladagi zoʻravonlikning oldini olishga qaratilgan ijtimoiy-huquqiy chora-tadbirlar kompleksini, ham zoʻravonlik jabrlanuvchi, ham “zoʻravonlik muallifi” (oila zuravoni) bilan psixologik suhbatlar oʻtkazish kabi tarkibiy qismlar mavjud boʻlgan holda ishlab chiqish maqsadga muvofiqdir. Zoʻravonlik jabrlanuvchiga psixologik yordam koʻrsatish uchun maxsus tashkilotlarga yuborish va huquqbuzarga rasmiy ogohlantirish beriladi.
Shunday qilib, profilaktika ishlari ikki yoʻnalishda amalga oshirilishi kerak:
zoʻravonlik jabrlanuvchi bilan ishlash, unga nisbatan zoʻravonlikning namoyon boʻlish bosqichlarida yuzaga kelishiga sabab boʻlayotgan omillarni tahlil qilish, aniqlash, oʻrganish, unga shoshilinch yordam koʻrsatish va qoʻllab-quvvatlash choralarini koʻrish, uning huquqlarini himoya qilish;
xotin-qizlarga nisbatan zoʻravonlik va zoʻravonlik sodir etgan shaxsga “zoʻravonlik mualliflarini” (oila zuravoni) nisbatan profilaktika choralarini qoʻllash va uni javobgarlikka tortish, bu degani ular bilan individual tuzatish va profilaktika ishlarini olib borish.
Zoʻravonlik sodir etgan shaxslar bilan profilaktika ishlarini olib borishda ularning ijtimoiy muhiti, ijtimoiy sharoiti va turmush tarzining oʻziga xos xususiyatlari, ular tomonidan sodir etilgan tazyiq va zoʻravonlikning ijtimoiy xavflilik darajasi hisobga olinadi. Bu holda zaruruning xotin-qizlarga nisbatan zoʻravonlik qilishining sabablari va shartlarini aniqlash va uni jamiyatdagi xulq-atvor normalari va ijtimoiy qoidalariga rioya qilishga ishontirish, uning gʻayriijtimoiy xatti-harakatlarining ijtimoiy-huquqiy oqibatlarini tushuntirish. “Zoʻravonlik muallifiga” (oila zuravoni) profilaktik taʼsirlarning bir nechta shakllari bir vaqtning oʻzida ishlatilishi mumkin.
|
| |